Aarhuus Stifts-Tidende, 1847-06-07
Ved en landlig helst større Huusholdning søges en Plads strax eller til 1ste November d. A. for en dannet Pige af god Familie og Opdragelse, c. 20 Aar. gl., hvor hun, under Huusmoderens Tilsyn og Veiledning, kunde perfectionere sig i hvad der henhører til Huusholdningen. Skjønt den Søgende ikke er aldeles ukjendt eller uvant hermed, er hun dog villig til, saafremt saadant forlanges, at betale et efter Omstændighederne passende Honorar.